75 



PARS TERTIA 



IN QVA 



REI OSTRACOLOGICAE ELEMENTA TRADVNTVR. 



C A P V T I. 



Clariorum Auctorum Methodi ostracologicae 

 summatim recensentur . 



(^Xii adcertam methodum,ac praefmitos ordines, universasConchyliorum testas 

 redigere studuerunt, pro iis rite ordinandis, apteque distinguendis, varias sunt 

 rationes prosequuti. Aristoteles, cui Alexandri Magni munificentia cunctos ad 

 animalium naturam investigandam aditus patefecit , universam Ostracoderma- 

 tum turbam in tres ordines duntaxat diremit (,) ; nimirum in univalvia ,turbinata , 

 atque bivalvia: ejusque vestigia sequutis Plinio Rondeletio (3) , Aldrovando (4) , 

 Jonstono (s) , Bonanno (6) , Rumphio t7) aliisque nonnullis rei ostracologicae culto- 

 ribus , nullum prorsus ipsi incrementum accessit. Recentiores autem singulari stu- 

 dio, atque sollertia pene incredibili, re eadem ad examen revocata, tantum ei 

 lumen attulere, ut novam ferme scientiam summa cum jucunditate conjunctam 

 in medium protulisse dicendum sit. Enimvero non modo multivalvium ordinem 

 tribus jam memoratis adjiciendum esse judicarunt, sed etiam singulos ordines in 

 genera, speciesque varias distribuentes, certos characteres ipsismet peculiares 

 praefinire conati sunt. Idcirco clariora hac super re ipsorum tentamina breviter 

 hic recensere adgrediemur . 



(1) Histor. Animal. Lugduni J54O , fql. 



(2) Histor. Natur. cum not. Io. Harduin. Pahs 1^2,3 v f°l- 



(3) Aquatil. Histor. Lugduni J555 •> fol. 



(4) De Exangu. Bononiae j6/f2, , fol. 



(5) Hist. Nat. de Exangu. Amstel, Jfj6, fol. 



(6) Recreat. ment. et oculi. Romae j68/f> 4°- 



(7) Thesaur. Cochlear. Conchyl. et Mineral. Lugd.-Batav. JfJJ , fol. 



